《次韵介之梦山中》
元代·周砥

松花金粉落春晴，白鹤看棋如客行。
疏雨竹窗缘是梦，隔林茶客只闻声。
繁华久困心何得，澹泊相遭思亦清。
不有鹿门高世志，山中几日道能成。

作者简介：元末平江路吴县人，寓居无锡，字履道。博学工文辞。兵乱避地，至宜兴，居马治家。与治善者多置酒招饮，厌之，一夕留书别治，夜半遁去。归里，与高启、杨维桢等交往。书画益工。后游会稽，死于兵乱。有《荆南唱和集》。